|  |  |
| --- | --- |
| ΟΙ ΠΕΡΙ ΠΡΟΣΤΑΣΙΑΣ ΚΑΙ ΕΥΗΜΕΡΙΑΣ ΤΩΝ ΖΩΩΝ ΝΟΜΟΙ ΤΟΥ 1994 ΕΩΣ 2020  Κανονισμοί δυνάμει των άρθρων 6, 9, 10 και 32 | |
|  | |
| 46(Ι) του 1994  94(Ι) του 1997  75(Ι) του 2000  43(Ι) του 2002  95(Ι) του 2008  134(Ι) του 2009  15(Ι) του 2011  55(Ι) του 2013  175(Ι) του 2020. | Το Υπουργικό Συμβούλιο, ασκώντας τις εξουσίες που χορηγούνται σε αυτό δυνάμει των διατάξεων των άρθρων 6, 9, 10 και 32 του περί Προστασίας και Ευημερίας των Ζώων Νόμου, εκδίδει τους ακόλουθους Κανονισμούς: |
|  |  |
| Συνοπτικός  τίτλος.  Επίσημη  Εφημερίδα,  Παράρτημα  Τρίτο (Ι):  15.11.2019. | 1. Οι παρόντες Κανονισμοί θα αναφέρονται ως οι περί Προστασίας και Ευημερίας των Ζώων (Προστασία Σκύλων και Γάτων σε Εκτροφεία, Ξενοδοχεία, Καταφύγια και Υποστατικά Προσωρινής Φύλαξης) (Τροποποιητικοί) Κανονισμοί του 2022 και θα διαβάζονται μαζί με τους περί Προστασίας και Ευημερίας των Ζώων (Προστασία Σκύλων και Γάτων σε Εκτροφεία, Ξενοδοχεία, Καταφύγια και Υποστατικά Προσωρινής Φύλαξης) Κανονισμούς του 2019 (που στο εξής θα αναφέρονται ως «οι βασικοί κανονισμοί») και οι βασικοί κανονισμοί και οι παρόντες Κανονισμοί θα αναφέρονται μαζί ως οι περί Προστασίας και Ευημερίας των Ζώων (Προστασία Σκύλων και Γάτων σε Εκτροφεία, Ξενοδοχεία, Καταφύγια και Υποστατικά Προσωρινής Φύλαξης) Κανονισμοί του 2019 και 2022. |
|  |  |
| Τροποποίηση του Κανονισμού 10 των βασικών κανονισμών. | 2. Ο Κανονισμός 10 των βασικών κανονισμών τροποποιείται με την αντικατάσταση από αυτόν της φράσης «·Μετά την ημερομηνία αυτή κανένα τέτοιο υποστατικό δεν δύναται να λειτουργεί εκτός εάν συμμορφώνεται με τις διατάξεις των παρόντων Κανονισμών.» (τέταρτη έως έκτη γραμμή), με την ακόλουθη φράση και επιφύλαξη: |
|  |  |
|  | «και μετά τη λήξη της εν λόγω προθεσμίας όσα εξ αυτών παρουσιάζουν ως μόνη έλλειψη την απαίτηση για προσκόμιση αντιγράφου πολεοδομικής άδειας και άδειας οικοδομής, ως αυτή προβλέπεται στις πρόνοιες της υποπαραγράφου (ε) της παραγράφου (3) του Κανονισμού 3, δύναται να συνεχίσουν τη λειτουργία τους μέχρι την 15η Νοεμβρίου 2024: |
|  |  |
|  | Νοείται ότι μετά την ημερομηνία αυτή κανένα τέτοιο υποστατικό δεν δύναται να λειτουργεί εκτός εάν συμμορφώνεται πλήρως με τις διατάξεις των παρόντων Κανονισμών.». |

Αρ. Φακ.: 23.03.059.016-2022

ΑΦ, ΑΒ, ΣΓ/ΧΓ